Trafikken på hovedvej 40 mellem Aalbæk og Skagen er stoppet efter en gyllevogn er væltet. - Det varer nok til en klokken 20.30, før vi har fået ryddet op, og vejen igen bliver åbnet helt, siger Bo Isaksen, der indsatsleder ved Nordjyllands Beredskab i Frederikshavn. Omkring ti tons gylle flyder fredag eftermiddag ud på vejen, hvorfor kun sporet i nordgående retning er farbart. Gyllevognen væltede omkring klokken 16.30 på Ålbækvej lige nord for rundkørslen nord for Ålbæk, da der knækkede en akse, så vognen ikke længere kunne sidde fast. Flere slamsugere er på stedet for at få fjernet de store mængder gylle, der fosser ud fra gyllevognen. Ligesom en kran skal bruges til at hive gyllevognen op fra grøften, fortæller Bo Isaksen. Ingen er kommet til skade ved uheldet.

Opsummering:
En gyllevogn er fredag eftermiddag væltet på hovedvej 40 mellem Aalbæk og Skagen.